सरस्वती महागुच्छ

सरस्वती महागुच्छ एक विशाल मंदाकिनी महागुच्छ है जो स्लोआन आकाशीय सर्वेक्षण के 82वी पट्टी क्षेत्र में मीन तारामंडल की दिशा में लगभग 1.2 गीगापार्सेक (4 अरब प्रकाश वर्ष ) दूर है।   

यह ब्रह्मांड में पाई जाने वाली सबसे बड़ी संरचनाओं में से एक है, जिसका प्रमुख अक्ष व्यास लगभग 65.2 करोड़ प्रकाशवर्ष है। इसमें कम से कम 43 मंदाकिनी गुच्छ उपस्थित हैं, और इसका द्रव्यमान   है, जो एक मंदाकिनी के रेशे का निर्माण करता है। 

शब्द-व्युपत्ति

महागुच्छ का नाम ज्ञान की हिंदू देवी माँ सरस्वती के साथ-साथ पौराणिक सरस्वती नदी (जिसे आमतौर पर वर्तमान घग्गर-हकरा नदी के साथ पहचाना जाता है) के नाम पर रखा गया था; क्योंकि संस्कृत नाम का अर्थ "कई तालाबों के साथ हमेशा बहने वाली धारा" भी है, और एक महागुच्छ में कई गुच्छे और समूह एक साथ चलते और विलीन होते हैं।

खोज

सरस्वती महागुच्छ की खोज 2017 में पुणे में जॉयदीप बागची और उनके सहयोगियों के नेतृत्व में खगोलशास्त्र एवं खगोलभौतिकी अन्तरविश्वविद्यालय केन्द्र और भारतीय विज्ञान शिक्षा और अनुसंधान संस्थान के खगोल भौतिकीविदों के एक दल ने की थी।

ब्रह्मांड विज्ञान

सरस्वती महागुच्छ अबतक के ज्ञात सबसे बड़े और सर्वाधिक द्रव्यमान वाले महागुच्छो में से एक है, जिसकी तुलना निकटवर्ती ब्रह्मांड में मौजूद विशाल शेपली सांद्रता से की जा सकती है। इस सुपरक्लस्टर में 43 विशाल मंदाकिनीयाँ समूह हैं, जिनमें सबसे विशाल क्रमशः एबेल 2631 और ZwCL 2341.1+0000 हैं।

सरस्वती महागुच्छ और उसके आसपास के क्षेत्र से पता चलता है कि अतीत में जब गुप्त ऊर्जा ने संरचना निर्माण पर अपना दबदबा बनाना शुरू ही किया था, तब कुछ अत्यधिक बड़े पैमाने पर, प्रमुख पदार्थ घनत्व वृद्धियाँ बनी थीं। यह मंदाकिनी सांद्रता महागुच्छ निर्माण में गुप्त ऊर्जा और ब्रह्मांडीय प्रारंभिक स्थितियों की भूमिका पर प्रकाश डालती है।

 सन्दर्भ